Държавен вестник, бр. 11, 2026 г., стр. 154

СТР.  154	
Д Ъ Р Ж А В Е Н  В Е С Т Н И К 	
БРОЙ  11
5.2.	 Изисквания към учебната база за обучение по практика на професията – характеристики, об­
завеждане, оборудване, софтуер
Обучението по практика на професията „Готварство“ се осъществява в учебно-кулинарни лабора­
тории, кухни или реални производствени условия (училищни столове, учебни ресторанти, заведения за 
хранене и развлечения), които трябва да осигуряват:
Минимални изисквания за пространство и работни места:
•	 индивидуални или споделени работни места (до 2 обучаеми на станция);
•	 работен плот с устойчива повърхност;
•	 мивки с топла и студена вода;
•	 подова настилка, отговаряща на изискванията за безопасност и хигиена.
Оборудване и инвентар:
•	 готварски печки – електрически или газови фурни и котлони;
•	 конвектомати (за III и IV СПК);
•	 хладилни съоръжения с различни зони на контролирана температура;
•	 електрически уреди – например пасатори, блендери, месомелачки, рендета и др.;
•	 съдове и прибори – например тенджери, тигани, тави, ножове, дъски по НАССР кодиране и др.;
•	 измервателни уреди;
•	 посуда за сервиране и презентация.
Допълнително:
•	 за III и IV СПК – достъп до системи за складов контрол, рецептурно планиране, дигитален HACCP 
софтуер;
•	 апаратура за видеонаблюдение и анализ на процеса (ако е приложимо);
•	 инструкции за поддръжка и хигиенизиране на оборудването;
•	 лични предпазни средства: престилки, шапки, ръкавици, обувки против хлъзгане;
•	 аптечки и противопожарна защита на подходящи места в работилниците.
Практическото обучение може да се осъществява в работещи предприятия – заведения за хранене и 
развлечения, кетъринг фирми, кухни и други, при наличието на договор и спазване на всички изисква­
ния за безопасност и ефективна учебна среда. 
Софтуер и дигитални ресурси:
•	 компютри с интернет достъп за преподавателя и обучаемите;
•	 софтуер за рецептурно планиране, меню дизайн и калкулация на ястия;
•	 достъп до обучителни платформи и бази с дигитални учебни ресурси, включително и за изуча­
ване на чужд език по професията, онлайн платформи със съдържание за специфична професионална 
подготовка;
•	 складови системи за контрол на наличности и срокове на годност;
•	 приложения за администриране на HACCP системи и управление на безопасността;
•	 специализиран софтуер за управление на работните процеси в готварството – планиране, резерва­
ции, поръчки, издаване на първични документи, както и специализиран складов софтуер за управление 
на ресурсите, доставките, заявките, отчетността в кухнята на заведенията за хранене и развлечения и 
складовото стопанство, софтуер за рецептурно планиране, меню дизайн и калкулация на меню, софтуери 
и приложения за дистанционна продажба, софтуери за анализ и визуализация на данни, софтуери за 
управление на полуавтоматизирано и автоматизирано оборудване, приложения за контрол на критичните 
точки с оглед на хигиената и безопасността и на енергийната ефективност, приложения за използване 
на изкуствен интелект;
•	 хардуер и приложения за интернет на нещата за автоматизиране на работните процеси, за дистан­
ционно наблюдение и контрол, прогностична поддръжка, оптимизиране на консумацията на ел. енергия, 
топлинна енергия и вода, подобряване на клиентското изживяване, мониторинг на безопасността на 
храните, управление на отпадъците.
6. Изисквания към обучаващите
Право да преподават по теория и практика на професията имат лица с висше образование и обра­
зователно-квалификационна степен „магистър“ или „бакалавър“ по специалности от професионално 
направление „Туризъм“ от областта на висше образование „Социални, стопански и правни науки“, 
както и по специалности от професионално направление „Хранителни технологии“ от областта на 
висше образование „Технически науки“ съгласно Класификатора на областите на висше образование и 
професионалните направления, приет с Постановление № 125 от 2002 г. на Министерския съвет (ДВ, 
бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка може да се заема 
и от лица със завършено висше образование по съответната специалност и без професионална квали­
фикация „учител“.
По учебен предмет или модул от професионалната подготовка, за който няма съответно професионал­
но направление в Класификатора на областите на висше образование и професионалните направления, 
могат да преподават лица без висше образование и без придобита професионална квалификация „учи­
тел“, ако са придобили съответната професионална квалификация при условията и по реда на Закона 
за професионалното образование и обучение.
Препоръчително е на всеки три години обучаващите да преминават курс за актуализиране на про­
фесионалните си знания, умения и компетентности.
358